section_heading: Jednolamelne elektromagnetske tarne spojke
paragraph_text: Za manje snage pokazale su se dobrim lamelne tarne spojke, kod kojih magnetske silnice prolaze kroz lamele. Paket lamela leži između magneta i kotve, tako da magnetske silnice prolaze kroz paket lamela. Lamele se izrađuju od čelika koji se može magnetizirati (feromagnetici), a moraju biti podmazivane. Spojka je uska i zauzima dosta malo prostora, ali zbog remanencije (zaostalog magnetizma) čeličnih tarnih površina troši u praznom hodu relativno veliku snagu. Potrebne su, nadalje, veoma tanke lamele, da se tok magnetskih silnica ne bi skrenuo prije kotve, to jest još u paketu lima. Tanke lamele malog su toplinskog kapaciteta. Te spojke se najčešće upotrebljavaju u prijenosnicima alatnih strojeva, gdje treba ubrzati samo manje mase, a prazni hod je ograničen, ili se vrši uz malu brzinu vrtnje. Zbog rashladnog ulja se električna struja dovodi kliznim kolutima preko četkica od brončane žice.